b"\n_START_ARTICLE_\nVaga de tramvies\n_START_SECTION_\nImport\xc3\xa0ncia hist\xc3\xb2rica\n_START_PARAGRAPH_\nPer primera vegada, des de la Guerra Civil espanyola, es va produir una manifestaci\xc3\xb3 civil contr\xc3\xa0ria al r\xc3\xa8gim (formalment no va ser una vaga sin\xc3\xb3 un boicot), activitat prohibida pel r\xc3\xa8gim i motiu d'aversi\xc3\xb3 per Francisco Franco per considerar-la com la llei de la selva de societats primitives. Va representar una de les primeres manifestacions massives contra el franquisme._NEWLINE_A Barcelona van comen\xc3\xa7ar a circular consignes perqu\xc3\xa8 no s'utilitzin els tramvies com a protesta per l'augment del preu del bitllet, el que suposava greuge comparatiu amb Madrid, unit al profund malestar entre la poblaci\xc3\xb3 per les dur\xc3\xadssimes condicions de vida de la majoria de la poblaci\xc3\xb3 des del final de la guerra civil espanyola. M\xc3\xa9s important que la vaga en si mateixa va ser la repercussi\xc3\xb3 propagand\xc3\xadstica que portava, singularment a l'estranger.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nEl conflicte s'est\xc3\xa9n a Madrid el 2 d'abril, per\xc3\xb2 l'anomenada Jornada Nacional de Protesta organitzada per al 20 de maig va resultar un frac\xc3\xa0s._NEWLINE_El Govern d'Espanya havia decidit seguir una conducta moderada quant a la repressi\xc3\xb3 de les vagues i, alhora, atribu\xc3\xafa les mateixes davant l'opini\xc3\xb3 p\xc3\xbablica als cap dels Partit Comunista d'Espanya, que havent fracassat en la lluita armada, havien canviat la t\xc3\xa0ctica tractant d'utilitzar a favor seu el descontentament existent entre la classe treballadora per la continuaci\xc3\xb3 dels sacrificis duts a terme des de 1939._NEWLINE_El governador civil, Eduardo Baeza y Alegr\xc3\xada, va utilitzar la Gu\xc3\xa0rdia Civil en durs enfrontaments que van provocar morts el 12 de mar\xc3\xa7. Alhora, per\xc3\xb2, es form\xc3\xa0 una comissi\xc3\xb3 que formada pels presidents de les Cambres de Comer\xc3\xa7 (Antoni Maria Llopis Galofr\xc3\xa9 i Amadeu Maristany i Oliver), el cap de la Societat Econ\xc3\xb2mica d'Amics del Pa\xc3\xads (Joaquim Maria de Nadal i Ferrer), el de l'Institut Agr\xc3\xadcola Catal\xc3\xa0 de Sant Isidre (Josep de Fontcuberta i de Casanova), el de Foment del Treball Nacional (Pere Gual Villalb\xc3\xad), el de la Cambra Oficial Sindical Agr\xc3\xa0ria (Llu\xc3\xads Pascual Roca) i el de la Cambra de la Propietat Urbana (Ignasi de Bufal\xc3\xa0 i de Ferrater), juntament amb representants de l'ajuntament de Barcelona i del Sindicat Vertical que es va reunir amb els vaguistes del 3 al 5 de mar\xc3\xa7 i arrib\xc3\xa0 a l'acord de deixar sense efecte la pujada de tarifes._NEWLINE_Finalment, tant el governador civil com l'alcalde de Barcelona, Josep Maria Albert i Despujol, van ser destitu\xc3\xafts i la pujada de preus va ser anul\xc2\xb7lada."